CELEX: 32010R0863
Language: da
Date: 2010-09-29 00:00:00
Title: Kommissionens forordning (EU) nr. 863/2010 af 29. september 2010 om ændring af forordning (EF) nr. 967/2006 for så vidt angår frister for eksport af sukker og told på sukker produceret ud over kvoten

30.9.2010   
            
            
               DA
            
            
               Den Europæiske Unions Tidende
            
            
               L 256/15
            
         KOMMISSIONENS FORORDNING (EU) Nr. 863/2010
   af 29. september 2010
   om ændring af forordning (EF) nr. 967/2006 for så vidt angår frister for eksport af sukker og told på sukker produceret ud over kvoten
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 134 og artikel 161, stk. 3, sammenholdt med artikel 4, og
   ud fra følgende betragtninger:
   
               (1)
            
            
               Kommissionens forordning (EF) nr. 967/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår produktion ud over kvoterne inden for sukkersektoren (2) fastsætter frister for eksport af sukker og afgifter på sukker produceret ud over kvoten.
            
         
               (2)
            
            
               Artikel 19, stk. 2, litra c), i forordning (EF) nr. 967/2006 fastsætter, at eksporteres sukker, der er produceret ud over kvoten, skal fabrikanten inden den 1. april efter det produktionsår, i hvilket overskuddet er blevet produceret, sende det kompetente organ i medlemsstaten beviser for eksporten.
            
         
               (3)
            
            
               Hvis destinationen er udelukket med hensyn til eksport af sukker/isoglucose, der er produceret ud over kvoten, skal fabrikanten fremsende bevis for ankomst til destinationen i henhold til artikel 4c i Kommissionens forordning (EF) nr. 951/2006 (3). Erfaringen har vist, at det for visse bestemmelsessteder kan tage længere tid at opnå de nødvendige dokumenter. Det er derfor hensigtsmæssigt at skabe en mulighed for at forlænge fristen i disse tilfælde.
            
         
               (4)
            
            
               Hvis fristen for at fremsende bevis for eksport til den kompetente myndighed i medlemsstaten forlænges, skal fristen for medlemsstaten til at anmelde de totale afgifter, som fabrikanter skal betale, og fristen for fabrikanterne til at betale afgifterne også forlænges. Ligeledes bør fristerne for medlemsstaterne til at udarbejde og meddele Kommissionen mængden af overskud ændres.
            
         
               (5)
            
            
               Artikel 3, 4 og 19 i forordning (EF) nr. 967/2006 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EF) nr. 967/2006 foretages følgende ændringer:
   
               1)
            
            
               I artikel 3, stk. 2, indsættes følgende andet afsnit:
               »Hvis medlemsstaterne anvender muligheden, der er fastlagt i artikel 19, stk. 3, fastsættes de frister, der er omhandlet i første afsnit, til henholdsvis 1. november og 1. december.«
            
         
               2)
            
            
               I artikel 4, stk. 3, indsættes følgende andet afsnit:
               »Hvis medlemsstaterne anvender muligheden, der er fastlagt i artikel 19, stk. 3, fastsættes den frist, der er omhandlet i første afsnit, til 31. december.«
            
         
               3)
            
            
               I artikel 19 foretages følgende ændringer:
               
                           a)
                        
                        
                           stk. 2, litra c), nr. ii), affattes således:
                           
                                       »ii)
                                    
                                    
                                       de i artikel 31 og 32 i forordning (EF) nr. 376/2008 omhandlede dokumenter, og hvis visse destinationer er udelukket med hensyn til eksport af sukker og/eller isoglucose, der er produceret ud over kvoten, de dokumenter, der er omhandlet i artikel 4c i forordning (EF) nr. 951/2006, der er nødvendige for, at sikkerheden kan frigives«
                                    
                                 
                     
                           b)
                        
                        
                           som stk. 3 indsættes:
                           »3.   Hvis visse destinationer er udelukket med hensyn til eksport af sukker og/eller isoglucose, der er produceret ud over kvoten, kan medlemsstaterne efter skriftlig anmodning fra fabrikanten forlænge den frist til 1. april, der er fastsat i stk. 2, litra c), med op til seks måneder for fremsendelse af de i stk. 2, litra c), nr. ii), omhandlede dokumenter.«
                        
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. september 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 176 af 30.6.2006, s. 22.
   
      (3)  EUT L 178 af 1.7.2006, s. 24.